הומביוגז

הומביוגז (HomeBiogas) היא חברה ישראלית המפתחת מתקנים לייצור ביוגז הממוקמת בהדסה נעורים. מוצרי החברה מפרקים פסולת אורגנית בתהליך אנאיארובי ומייצרים מתאן ודשן נוזלי. ניתן להזין את המערכת במגוון חומרים אורגניים כולל בשר, מוצרי חלב וזבל בעלי חיים.Wanshel, Elyse. "This Machine Turns Your Food Waste Into Gas For Cooking." The Huffington Post. TheHuffingtonPost.com, 13 June 2016. Web. 07 Aug. 2017. העיכול האנאירובי מושג על ידי חיידקים החיים בתוך המערכת. כתוצאה מכך, המערכת פועלת ללא חשמל.

 הקמה 
בשנת 2007, יאיר טלר, אחד ממייסדי החברה, נתקל במערכות ביוגז קטנות במקסיקו. בהמשך הוא נסע למדינות מתפתחות אחרות כדי להעמיק את הבנתו בנושא.

טלר יחד עם אושיק אפרתי, מייסד נוסף של החברה, רכשו מערכות ביו-גז רבות שיוצרו בסין והודו. הם התנסו בהן והגיעו למסקנה שביצועיהן לא טובים מספיק מבחינת יעילות ייצור הביוגז ומכיוון שהפיצו ריחות לא נעימים ומשכו חרקים.

בשנת 2012, טלר ואפרתי חברו לארז לנסר, מייסד שלישי והקימו את החברה.

 שותפויות ולקוחות משמעותיים 
בשנת 2014 המשרד להגנת הסביבה רכש מספר יחידות ממוצרי החברה וחילק אותן לכפר הבדואי אום בטין. זמן קצר לאחר מכן רכש המשרד 25 מערכות נוספות והפיץ אותן שוב לאום בטין ולכפר בדואי נוסף בנגב. באופן דומה, החברה העבירה מערכות לייצור ביוגז לבדואים בנגב בשיתוף עם מכון הערבה."Israeli Biogas Generators Turn Food Leftovers into Free, Clean Energy for Palestinian Village." The Jerusalem Post. Jpost Inc., 24 Aug. 2015. Web. 07 Aug. 2017.

בעקבות הפרויקט באום בטין מספר ממשלות פנו לחברה, בניהן הרפובליקה הדומיניקנית שרכשה 50 מערכות במטרה להפחית את תלות אזרחיה בשריפת עץ לחימום.

האיחוד האירופי ומרכז פרס לשלום התקשרו עם החברה ב-2015 בפרויקט להתקנת כ-40 מערכות בבקעת הירדן, כאשר האיחוד האירופי סיפק את המימון בסך 500,000 יורו.

בשנת 2023 הותקנה בבסיס גלילות מערכת החברה המסוגלת לפרק עד 500 קילו של פסולת אורגנית ביום. הגז שנוצר מהמערכת משמש לחימום מים בבסיס.

 הנפקה וגיוס כספים 
בינואר 2016, החברה הרחיבה את מוצריה ופנתה למגזר משקי הבית בעזרת קמפיין גיוס ב-Indiegogo. הקמפיין הגיע ליעדו של 100,000 דולר ב-24 השעות הראשונות לקיומו ובסופו של דבר גויסו למעלה מ-250,000.Oswald, Ed. "This Biodigester Promises to Turn Your Food Scraps into Usable Cooking Gas." TechHive. TechHive, 30 Nov. 2015. Web. 07 Aug. 2017.

בראשית שנת 2021 הונפקה החברה לפי שווי של 310 מיליון ש"ח. מטרתה המוצהרת של ההנפקה הייתה קידום החדירה לשוק המוסדי הכולל חדרי אוכל בגופים שונים כגון מלונות, אוניברסיטאות, בסיסי צבא וכו'.

 השפעה סביבתית 
מאז הקמתה ועד יוני 2022 מוערך כי מוצרי החברה מנעו פליטה של כ-86,000 טונות של פליטת CO על ידי פירוק של כ-15,000 טונות של פסולת אורגנית."10 Exciting Green Technology Companies 2022." Sustainability Success. Sustainability Success, 20 June 2022. Web. 09 Jul. 2022.

 הערות שוליים 

קטגוריה:ישראל: חברות נפט וגז